Europos Sąjungos pranešimas pagal Europos Sąjungos bei Europos atominės energijos bendrijos ir Jungtinės Didžiosios Britanijos ir Šiaurės Airijos Karalystės prekybos ir bendradarbiavimo susitarimą

(2021/C 117 I/01)

Europos Sąjunga praneša Jungtinei Karalystei ir Specialiajam teisėsaugos ir teisminio bendradarbiavimo komitetui apie toliau išvardytus Europos Sąjungos bei Europos atominės energijos bendrijos ir Jungtinės Didžiosios Britanijos ir Šiaurės Airijos Karalystės prekybos ir bendradarbiavimo susitarimo (toliau – Prekybos ir bendradarbiavimo susitarimas) aspektus.

I. PERŽIŪRĖTAS KOMPETENTINGŲ INSTITUCIJŲ SĄRAŠAS

2021 m. sausio 29 d. Jungtinei Karalystei pateikta atitinkama informacija pakeičiama toliau pateikiama informacija.

1. PREKYBOS IR BENDRADARBIAVIMO SUSITARIMO NUOSTATŲ, DĖL KURIŲ TO SUSITARIMO ĮSIGALIOJIMO ARBA TAIKYMO PRADŽIOS DIENĄ TURI BŪTI PATEIKTAS PRANEŠIMAS, SĄRAŠAS

a) LAW.OTHER.134 straipsnio 7 dalies a punktas: pranešimas apie informacijos apie keleivius skyrius, kuriuos kiekviena valstybė narė įsteigė arba paskyrė keleivio duomenų įrašo (PNR) duomenų gavimo ir tvarkymo pagal III antraštinę dalį [Keleivio duomenų įrašo (PNR) duomenų perdavimas ir tvarkymas] tikslais

Ispanija

PNR duomenų tvarkymo nacionalinė institucija – Nacionalinis informacijos apie keleivius biuras (National Passenger Information Office – Oficina Nacional de Información de Pasajeros, ONIP) veikiantis Kovos su terorizmu ir organizuotu nusikalstamumu žvalgybos centre (Intelligence Centre for Counterterrorism and Organised Crime – Centro de Inteligencia contra el Terrorismo y el Crimen Organizado, CITCO).

Adresas: Josefa Valcárcel, 28

El. paštas: citco.onip@interior.es

Tel. +34 915372691 Sala Zar (veikia visą parą kasdien)

b) LAW.OTHER.134 straipsnio 7 dalies b punktas: pranešimas apie instituciją, pagal kiekvienos valstybės narės vidaus teisę kompetentingą vykdyti arešto orderį

Čekijos Respublika

1. Municipal Public Prosecutor’s Office in Prague Náměstí 14. října 2188/9 150 00 Praha 5 Tel. +420 257111611 Faks. +420 257111723 El. paštas: podatelna@msz.pha.justice.cz

Italija

Institucijos, kompetentingos vykdyti arešto orderį, yra apeliaciniai teismai (Courts of Appeal).

c) LAW.OTHER.134 straipsnio 7 dalies b punktas: pranešimas apie instituciją, pagal kiekvienos valstybės narės vidaus teisę kompetentingą išduoti arešto orderį

Danija

The Director of Public Prosecutions Frederiksholms Kanal 16, 1220 København K,

+45 72689000

Rigsadvokaten@ankl.dk

su sąlyga, kad Danijos teismas pirma išdavė Europos arešto orderį.

d) LAW.OTHER.134 straipsnio 7 dalies c punktas: pranešimas apie instituciją, kuri yra kompetentinga priimti prašymus dėl prašomo perduoti asmens, kuris yra perduodamas, tranzito per valstybės narės teritoriją

Italija

Teisingumo ministerijos Tarptautinių reikalų ir teisminio bendradarbiavimo generalinio direktorato I biuras (Tarptautinis teisminis bendradarbiavimas (Ministry of Justice – Directorate General for International Affairs and Judicial Cooperation – Office I (International Judicial Cooperation)): institucija, atsakinga už prašymų dėl tranzito ir būtinų dokumentų, taip pat visos kitos oficialios korespondencijos, susijusios su prašymais dėl tranzito, priėmimą.

El. paštas: cooperation.dginternazionale.dag@giustizia.it

Tel. +39 0668852130

e) LAW.OTHER.134 straipsnio 7 dalies e punktas: pranešimas apie centrinę instituciją, kuri yra kompetentinga keistis informacija iš nuosprendžių registro pagal IX antraštinę dalį [Keitimasis nuosprendžių registrų informacija] ir keistis informacija, nurodyta Europos konvencijos dėl savitarpio pagalbos baudžiamosiose bylose 22 straipsnio 2 dalyje

Vokietija

Centrinė institucija, kompetentinga keistis informacija iš nuosprendžių registro:

Federal Office of Justice (Bundesamt für Justiz) Division (Referat) IV 2 International matters relating to central registers (Internationale Registerangelegenheiten) Adenauerallee 99–103 D-53113 BONN

Tel. +49 2289941040

Faks. +49 228994105603

Interneto svetainė: www.bundesjustizamt.de

El. paštas: bzr.international@bfj.bund.de

Centrinės institucijos, kompetentingos keistis informacija, nurodyta Europos konvencijos dėl savitarpio pagalbos baudžiamosiose bylose 22 straipsnio 2 dalyje:

Apylinkės, kurioje kompetentingas teismas priėmė sprendimą, prokuratūra.

Graikija

HELLENIC MINISTRY OF JUSTICE

DEPARTMENT OF CRIMINAL RECORDS

Adresas: Mesogeion 96, 115 27 Athens – HELLAS

Tel. +30 2131307042

El. paštas: ypdipimi@otenet.gr

Italija

Teisingumo ministerijos Vidaus reikalų generalinio direktorato III biuras (Nuosprendžių registras) (The Ministry of Justice – Directorate General for Internal Affairs – Office III (Criminal Record)) yra centrinė institucija, kompetentinga keistis nuosprendžių registro informacija pagal Susitarimo trečiosios dalies (Teisėsaugos ir teisminis bendradarbiavimas baudžiamosiose bylose) IX antraštinę dalį (Keitimasis nuosprendžių registrų informacija) ir Europos konvencijos dėl savitarpio pagalbos baudžiamosiose bylose 22 straipsnyje nurodyta informacija.

El. paštas: casellario.centrale@giustizia.it ir ufficio3grazie.dginterni.dag@giustizia.it

Tel. +39 066818912

Faks. +39 0668807558

f) LAW.OTHER.134 straipsnio 7 dalies f punktas: pranešimas apie centrinę instituciją, kuri yra atsakinga už prašymų pagal XI antraštinę dalį [Įšaldymas ir konfiskavimas] siuntimą ir atsakymą į juos, taip pat už tokių prašymų vykdymą arba jų perdavimą už jų vykdymą atsakingoms institucijoms

Graikija

HELLENIC MINISTRY OF JUSTICE

DIRECTORATE OF SPECIAL LEGAL AFFAIRS

DEPARTMENT OF CRIMINAL LAW

Adresas: Mesogeion 96, 115 27 Athens – HELLAS

Tel. +30 2131307311/7312

El. paštas: minjustice.penalaffairs@justice.gr

Italija

Teisingumo ministerijos Tarptautinių reikalų ir teisminio bendradarbiavimo generalinio direktorato I biuras (Tarptautinis teisminis bendradarbiavimas (The Ministry of Justice – Directorate General for International Affairs and Judicial Cooperation – Office I (International Judicial Cooperation)): centrinė institucija, atsakinga už pagal Susitarimo trečios dalies (Teisėsaugos ir teisminis bendradarbiavimas baudžiamosiose bylose) XI antraštinę dalį (Įšaldymas ir konfiskavimas) teikiamų prašymų priėmimą ir perdavimą.

El. paštas: cooperation.dginternazionale.dag@giustizia.it

Tel. +39 0668852130

3. KITI PRANEŠIMAI

a) Valstybės narės, kurios pageidauja pranešti savo centrinei institucijai arba, jei tai numatyta atitinkamos valstybės narės teisės sistemoje – centrinėms institucijoms siekiant padėti teisminėms institucijoms, kompetentingoms išduoti arešto orderius ir juos vykdyti

Čekijos Respublika

1. Ministry of Justice of the Czech Republic mezinárodní odbor trestní (International Department for Criminal Matters) Vyšehradská 16 128 10 Praha 2 Tel. +420 221997435 Faks. +420 221997986 El. paštas: mot@msp.justice.cz

Graikija

HELLENIC MINISTRY OF JUSTICE

DIRECTORATE OF SPECIAL LEGAL AFFAIRS

DEPARTMENT OF CRIMINAL LAW

Adresas: Mesogeion 96, 115 27 Athens – HELLAS

Tel. +30 2131307311/7312

El. paštas: minjustice.penalaffairs@justice.gr

Italija

Centrinė institucija yra Teisingumo ministerijos Tarptautinių reikalų ir teisminio bendradarbiavimo generalinio direktorato I biuras (Tarptautinis teisminis bendradarbiavimas) (Ministry of Justice – Directorate General for International Affairs and Judicial Cooperation – Office I (International Judicial Cooperation)) Centrinė institucija yra kompetentinga atlikti LAW.SURR.85 straipsnio 1 ir 2 dalyse nustatytas funkcijas. Centrinė institucija teikia pagalbą kompetentingoms teisminėms institucijoms ir yra atsakinga už administracinį arešto orderių, taip pat visos kitos su jais susijusios oficialios korespondencijos, perdavimą ir priėmimą.

El. paštas: cooperation.dginternazionale.dag@giustizia.it

Tel. +39 0668852130

II. KITI PRANEŠIMAI PAGAL PREKYBOS IR BENDRADARBIAVIMO SUSITARIMĄ

1. PRANEŠIMAS PAGAL LAW.SURR.79 STRAIPSNIO 4 DALĮ / LAW.OTHER.134 STRAIPSNIO 2 DALĮ

Europos Sąjunga toliau išvardytų valstybių vardu praneša, kad LAW.SURR.79 straipsnio 2 dalyje nurodyta dvigubo baudžiamumo sąlyga abipusiškumo pagrindu nebus taikoma, jeigu nusikalstama veika, kuria grindžiamas orderis, yra viena iš nusikalstamų veikų, išvardytų LAW.SURR.79 straipsnio 5 dalyje, kaip apibrėžta išduodančiosios valstybės teisėje ir už kurią išduodančiojoje valstybėje baudžiama laisvės atėmimo bausme arba priimamas sprendimas dėl įkalinimo, kurių ilgiausia trukmė – bent treji metai:

Airija, Austrija, Belgija, Graikija, Ispanija, Italija, Kipras, Lenkija, Lietuva, Liuksemburgas, Nyderlandai (1), Portugalija, Prancūzija, Rumunija, Vengrija.

2. PRANEŠIMAS PAGAL LAW.SURR.82 STRAIPSNIO 2 DALĮ / LAW.OTHER.134 STRAIPSNIO 1 DALĮ

Europos Sąjunga toliau išvardytų valstybių narių vardu praneša, kad LAW.SURR.82 straipsnio 1 dalis bus taikoma tik atvejais, susijusiais su:

a) Europos konvencijos dėl kovos su terorizmu 1 ir 2 straipsniuose nurodytomis nusikalstamomis veikomis;

b) nusikalstamais susitarimais ar susivienijimais, siekiant įvykdyti vieną ar daugiau nusikalstamų veikų, nurodytų Europos konvencijos dėl kovos su terorizmu 1 ir 2 straipsniuose, jei tie nusikalstami susitarimai ar susivienijimai atitinka LAW.SURR.79 straipsnio 3 dalyje nurodytą elgesio apibūdinimą, ir

c) terorizmu, kaip apibrėžta šio susitarimo LAW-7 PRIEDE:

Belgija, Čekijos Respublika, Danija, Italija, Kipras, Kroatija, Lenkija, Portugalija, Prancūzija, Slovakija, Suomija, Švedija.

Europos Sąjunga praneša Jungtinei Karalystei, kad toliau išvardytos valstybės narės nurodė neketinančios pateikti pranešimo pagal LAW.SURR.82 straipsnio 2 dalį (2):

Airija, Austrija, Bulgarija, Graikija, Ispanija, Latvija, Lietuva, Liuksemburgas, Malta, Nyderlandai, Rumunija, Slovėnija, Vengrija, Vokietija.

3. PRANEŠIMAS PAGAL LAW.SURR.83 STRAIPSNIO 2 DALĮ / LAW.OTHER.134 STRAIPSNIO 1 DALĮ

Europos Sąjunga toliau išvardytų valstybių narių vardu pateikia šiuos pranešimus:

toliau išvardytų valstybių piliečiai nebus perduodami tų valstybių: Graikija, Kroatija, Latvija, Lenkija, Prancūzija, Slovakija, Slovėnija, Suomija, Švedija, Vokietija.

Prancūzija taip pat neperduos asmenų, kurie veikos padarymo metu buvo Prancūzijos piliečiai.

Toliau išvardytos valstybės taiko tam tikras sąlygas savo piliečių perdavimui:

Bulgarija: Jos piliečių perdavimas bus leidžiamas tik abipusiškumo pagrindu.

Čekijos Respublika ir Austrija neperduos savo piliečių, nebent prašomas perduoti asmuo sutinka būti perduotas.

Danija: gali būti atsisakoma perduoti, jei atitinkamas asmuo yra Danijos pilietis, o už nusikalstamą veiką, už kurią baudžiama, pagal Danijos teisę negali būti baudžiama laisvės atėmimo bausme arba kita su laisvės atėmimu susijusia priemone ilgesniam nei ketverių metų laikotarpiui.

Dėl šių priežasčių nebus atsisakoma perduoti, jei prašomas perduoti asmuo gyveno Jungtinės Karalystės teritorijoje pastaruosius dvejus metus iki nusikalstamos veikos padarymo ir pagal Danijos teisę už nusikalstamą veiką gali būti baudžiama bent vienų metų laisvės atėmimo bausme.

Taikoma sąlyga, kad Jungtinė Karalystė taip pat perduotų savo piliečius. Jei ne, teismai kiekvienu atveju spręs, ar yra konkrečių su asmens perdavimu susijusių teisėsaugos aspektų.

Estija: Estija savo piliečius perduoda tik tam tikromis sąlygomis. Estija neperduos Estijos piliečių laisvės atėmimo bausmei vykdyti, jei asmuo pateikė prašymą bausmę atlikti Estijoje. Estija perduos Estijoje nuolat gyvenančius piliečius vykstant baudžiamajam procesui tik su sąlyga, kad Jungtinėje Karalystėje asmeniui skirta bausmė bus vykdoma Estijoje.

Kipras: Kipro Respublikos piliečių perdavimas bus leidžiamas tik abipusiškumo pagrindu.

Lietuva: Lietuvos Respublikos piliečių perdavimas bus leidžiamas abipusiškumo pagrindu. Jei arešto orderis išduodamas baudžiamojo persekiojimo tikslais, Lietuvos Respublikos pilietis perduodamas su sąlyga, kad teismui priėmus sprendimą arešto orderį išdavusioje šalyje, asmuo bus perduotas Lietuvos Respublikai laisvės atėmimo bausmei atlikti, jei to prašo atitinkamas asmuo arba Lietuvos Respublikos generalinė prokuratūra.

Liuksemburgas: Jo piliečius bus leidžiama perduoti:

i) abipusiškumo pagrindu ir

ii) tik su sąlyga, kad prašomas perduoti asmuo jo prašymu ir gavus Liuksemburgo Didžiosios Hercogystės generalinio prokuroro sutikimą bus grąžintas į Liuksemburgo Didžiąją Hercogystę, kad atliktų išduodančiojoje valstybėje jam skirtą laisvės atėmimo bausmę arba kad būtų įvykdytas sprendimas dėl jo įkalinimo.

Vengrija: jei asmuo, kuriam taikomas arešto orderis siekiant vykdyti baudžiamąjį persekiojimą, yra Vengrijos pilietis ir gyventojas, prašomas perduoti asmuo perduodamas tik tuo atveju, jeigu išduodančioji teisminė institucija pateikia tinkamą garantiją, kad tuo atveju, jei bus paskirta galutinė laisvės atėmimo bausmė arba priimtas sprendimas dėl įkalinimo, prašomas perduoti asmuo jo prašymu bus grąžintas į Vengriją, kad atliktų išduodančiojoje valstybėje jam skirtą laisvės atėmimo bausmę arba kad būtų įvykdytas sprendimas dėl jo įkalinimo.

Malta: Jos piliečių perdavimas bus leidžiamas tik abipusiškumo pagrindu.

Nyderlandai (3): Perduoti remiantis arešto orderiu baudžiamojo persekiojimo tikslais neleidžiama, kai prašymas pateikiamas dėl Nyderlandų piliečio perdavimo.

Nyderlandų piliečiai gali būti perduoti baudžiamojo persekiojimo tikslais, jei prašančioji valstybė pateikia garantiją, kad atitinkamas asmuo pagal 1983 m. kovo 21 d. Strasbūre sudarytą Nuteistųjų asmenų perdavimo konvenciją bus grąžintas į Nyderlandus, kad ten atliktų bausmę laikantis Konvencijos 11 straipsnyje nurodytos procedūros, jei tokiam asmeniui po perdavimo buvo paskirta privalomai vykdytina laisvės atėmimo bausmė arba priimtas sprendimas dėl jo įkalinimo.

Portugalija: Portugalijos Respublika pareiškia, kad Europos Sąjungos ir Jungtinės Karalystės susitarimo LAW.SURR.83 straipsnio tikslais ji savo piliečius perduoda tik abipusiškumo pagrindu ir laikantis šių sąlygų:

i) terorizmo ir tarptautinio organizuoto nusikalstamumo bylose, ir

ii) baudžiamojo proceso tikslais ir su sąlyga, kad prašančioji valstybė pateiks garantijas, kad ji grąžins perduotą asmenį Portugalijos Respublikai, kad tas asmuo Portugalijoje atliktų jam galimai skirtą sankciją ar priemonę, kai nuosprendis bus peržiūrėtas ir patvirtintas pagal Portugalijos teisę, nebent perduotas asmuo aiškiai atsisako būti grąžintas.

Rumunija: piliečių perdavimas tyrimo / baudžiamojo persekiojimo tikslais vykdomas su sąlyga, kad paskyrus laisvės atėmimo bausmę perduodamas asmuo bus grąžintas į Rumuniją.

Kai arešto orderis buvo išduotas siekiant įvykdyti laisvės atėmimo bausmę arba su laisvės atėmimu susijusią priemonę, bus atsisakoma perduoti, jei prašomas perduoti asmuo yra Rumunijos pilietis ir pareiškia, kad atsisako atlikti bausmę išduodančiojoje valstybėje. Šiuo atveju Rumunijoje teismo sprendimas bus pripažintas.

Europos Sąjunga praneša Jungtinei Karalystei, kad toliau išvardytos valstybės narės nurodė, jog nepateiks pranešimo pagal LAW.SURR.83 straipsnio 2 dalies pirmą sakinį (4):

Airija, Belgija, Ispanija, Italija.

4. PRANEŠIMAS PAGAL LAW.SURR.86 STRAIPSNIO 2 DALĮ / LAW.OTHER.134 STRAIPSNIO 2 DALĮ

Europos Sąjunga toliau išvardytų valstybių narių vardu pateikia šiuos pranešimus dėl arešto orderio, išduoto arba išversto į vieną ar daugiau kitų valstybių kalbų, priėmimo:

Danija priima arešto orderius danų kalba, taip pat anglų kalba.

Vokietija priims arešto orderius anglų kalba, jei Jungtinė Karalystė savo ruožtu taip pat yra pasirengusi priimti Vokietijos teisminių institucijų vokiečių kalba išduotus arešto orderius.

Estija priima arešto orderius estų kalba, taip pat anglų kalba.

Kroatija: skubiais atvejais Kroatija priims arešto orderius anglų kalba, jei Jungtinė Karalystė savo ruožtu taip pat yra pasirengusi priimti Kroatijos išduotus arešto orderius kroatų kalba.

Liuksemburgas priima arešto orderius prancūzų ir vokiečių kalbomis, taip pat anglų kalba.

Vengrija: abipusiškumo pagrindu priima arešto orderius vengrų ir anglų kalbomis, jei Jungtinė Karalystė savo ruožtu taip pat yra pasirengusi priimti Vengrijos išduotus arešto orderius vengrų kalba.

Nyderlandai (5) priima arešto orderius olandų kalba, taip pat anglų kalba.

Austrija priims arešto orderius anglų kalba, jei Jungtinė Karalystė savo ruožtu taip pat yra pasirengusi priimti Austrijos teisminių institucijų vokiečių kalba išduotus arešto orderius.

Rumunija priima arešto orderius rumunų kalba, taip pat anglų arba prancūzų kalba.

Suomija priima arešto orderius suomių ir švedų kalbomis, taip pat anglų kalba.

5. PRANEŠIMAS PAGAL LAW.SURR.91 STRAIPSNIO 4 DALĮ / LAW.OTHER.134 STRAIPSNIO 1 DALĮ

Europos Sąjunga toliau išvardytų valstybių narių vardu praneša, kad jos nori pasinaudoti LAW.SURR.91 straipsnio 4 dalies antrame sakinyje numatyta galimybe, ir nurodo tvarką, pagal kurią sutikimas gali būti atšauktas:

Bulgarija: sutikimas perduoti asmenį galėtų būti atšauktas per tris dienas po to, kai jis buvo pateiktas vykdančiajai teisminei institucijai. Kai prašomas išduoti asmuo atšaukia savo sutikimą, perdavimo procedūros toliau vykdomos pagal Įstatymo dėl ekstradicijos ir Europos arešto orderio bendrąsias nuostatas.

Danija: pagal Danijos teisę sutikimas perduoti asmenį gali būti atšauktas. Tai reiškia, kad sutikimas gali būti atšauktas bet kuriuo metu iki įvykdomas perdavimas.

Ispanija: sutikimas gali būti atšauktas bet kuriuo metu, kol teismas priims galutinį sprendimą.

Austrija: atitinkamas asmuo gali užginčyti jo atžvilgiu priimtą teismo sprendimą dėl jo perdavimo negavus jo sutikimo per tris dienas nuo pranešimo apie tą teismo sprendimą gavimo. Toks užginčijimas bus besąlygiškai laikomas sutikimo perduoti atšaukimu.

Suomija: sutikimas perduoti asmenį, aiškus teisės į specialiosios taisyklės taikymą atsisakymas ir sutikimas dėl galimo vėlesnio perdavimo gali būti atšaukti, kol bus įvykdytas sprendimas dėl perdavimo. Jei sutikimas perduoti asmenį atšaukiamas, teismas nagrinėja perdavimo klausimą.

Švedija leis atšaukti sutikimą perduoti asmenį, taip pat atsisakyti teisės į specialiosios taisyklės taikymą. Vadovaujantis bendraisiais proceso teisės principais, į sutikimo perduoti asmenį atšaukimą bus atsižvelgiama, jeigu jis buvo pateiktas prieš priimant sprendimą dėl perdavimo. Į teisės į specialiosios taisyklės taikymą atsisakymo atšaukimą bus atsižvelgiama, jeigu jis buvo pateiktas prieš vykdant sprendimą dėl perdavimo.

Europos Sąjunga praneša Jungtinei Karalystei, kad toliau išvardytos valstybės narės nurodė, jog nepateiks pranešimo pagal LAW.SURR.91 straipsnio 4 dalies pirmą sakinį:

Airija, Belgija, Čekijos Respublika, Graikija, Italija, Kipras, Kroatija, Latvija, Lenkija, Lietuva, Liuksemburgas, Malta, Nyderlandai, Portugalija, Prancūzija, Rumunija, Slovakija, Slovėnija, Vengrija, Vokietija.

6. PRANEŠIMAS PAGAL LAW.SURR.105 STRAIPSNIO 1 DALĮ / LAW.OTHER.134 STRAIPSNIO 2 DALĮ

Europos Sąjunga toliau išvardytų valstybių narių vardu praneša, kad abipusiškumo pagrindu sutikimas dėl asmens baudžiamojo persekiojimo, nuteisimo ar įkalinimo, siekiant įvykdyti laisvės atėmimo bausmę ar sprendimą dėl įkalinimo už kitą nusikalstamą veiką, t. y. ne tą, dėl kurios asmuo yra perduotas, įvykdytą prieš jo perdavimą, yra laikomas duotu, jei konkrečiu atveju vykdančioji teisminė institucija savo sprendime dėl perdavimo nenurodo kitaip:

Austrija, Malta, Rumunija.

7. PRANEŠIMAS PAGAL LAW.SURR.106 STRAIPSNIO 1 DALĮ / LAW.OTHER.134 STRAIPSNIO 2 DALĮ

Europos Sąjunga toliau išvardytų valstybių narių vardu praneša, kad santykiuose su kitomis valstybėmis, kurioms taikomas tas pats pranešimas, sutikimas perduoti asmenį valstybei, kuri nėra vykdančioji valstybė, remiantis arešto orderiu arba Europos arešto orderiu, išduotu dėl nusikalstamos veikos, padarytos prieš asmens perdavimą, yra laikomas duotu, jei konkrečiu atveju vykdančioji teisminė institucija savo sprendime dėl perdavimo nenurodo kitaip:

Austrija, Malta, Rumunija.

8. PRANEŠIMAS PAGAL LAW.CONFISC.4 STRAIPSNIO 4 DALĮ / LAW.OTHER.134 STRAIPSNIO 2 DALĮ

Europos Sąjunga toliau išvardytų valstybių narių vardu praneša, kad LAW.CONFISC.4 straipsnis bus taikomas ir ne bankų finansų įstaigose esančioms sąskaitoms, laikantis abipusiškumo principo:

Austrija, Belgija*, Čekijos Respublika, Danija, Graikija, Italija, Lenkija, Malta, Nyderlandai, Portugalija*, Slovakija, Vengrija.

___________

* Belgija: Belgijos teisminės institucijos abipusiškumo pagrindu gali suteikti prašomą pagalbą taip pat dėl ne bankų finansų įstaigose esančių sąskaitų, jei panašios priemonės gali būti taikomos arba panaši prašoma informacija gali būti gauta panašioje nacionalinėje byloje pagal nacionalinės teisės aktus, ypač pagal Baudžiamojo proceso kodekso 46 quater straipsnį.

* Portugalija: Portugalijos Respublika pareiškia, kad abipusiškumo pagrindu ji yra pasirengusi imtis priemonių ir pateikti išsamią informaciją taip pat apie ne bankų finansų įstaigose esančias sąskaitas, jei tyrimo priemonės vykdymas būtų leidžiamas panašioje nacionalinėje byloje.

9. PRANEŠIMAS PAGAL LAW.CONFISC.5 STRAIPSNIO 5 DALĮ / LAW.OTHER.134 STRAIPSNIO 2 DALĮ

Europos Sąjunga toliau išvardytų valstybių narių vardu praneša, kad LAW.CONFISC.5 straipsnis bus taikomas ir ne bankų finansų įstaigose esančioms sąskaitoms, laikantis abipusiškumo principo:

Austrija, Belgija*, Čekijos Respublika, Danija, Graikija, Italija, Lenkija, Malta, Nyderlandai, Portugalija*, Slovakija, Vengrija.

___________

* Belgija: Belgijos teisminės institucijos abipusiškumo pagrindu gali suteikti prašomą pagalbą taip pat dėl ne bankų finansų įstaigose esančių sąskaitų, jei panašios priemonės gali būti taikomos arba panaši prašoma informacija gali būti gauta panašioje nacionalinėje byloje pagal nacionalinės teisės aktus, ypač pagal Baudžiamojo proceso kodekso 46 quater straipsnį.

* Portugalija: Portugalijos Respublika pareiškia, kad abipusiškumo pagrindu ji yra pasirengusi suteikti išsamią informaciją taip pat apie ne bankų finansų įstaigose esančias sąskaitas, jei tyrimo priemonės vykdymas būtų leidžiamas panašioje nacionalinėje byloje.

10. PRANEŠIMAS PAGAL LAW.CONFISC.6 STRAIPSNĮ / LAW.OTHER.134 STRAIPSNIO 2 DALĮ

Europos Sąjunga toliau išvardytų valstybių narių vardu praneša, kad LAW.CONFISC.6 straipsnis bus taikomas ir ne bankų finansų įstaigose esančioms sąskaitoms, laikantis abipusiškumo principo:

Austrija, Belgija*, Čekijos Respublika*, Danija, Graikija, Italija, Lenkija, Malta, Nyderlandai, Portugalija*, Vengrija.

___________

* Belgija: Belgijos teisminės institucijos abipusiškumo pagrindu gali suteikti prašomą pagalbą taip pat dėl ne bankų finansų įstaigose esančių sąskaitų, jei panašios priemonės gali būti taikomos arba panaši prašoma informacija gali būti gauta panašioje nacionalinėje byloje pagal nacionalinės teisės aktus, ypač pagal Baudžiamojo proceso kodekso 46 quater straipsnį.

* Čekijos Respublika: taikoma tik taupomuosiuose ir kredito kooperatyvuose esančioms sąskaitoms ir sąskaitoms, atidarytoms asmens, turinčio leidimą registruoti investicines priemones arba nematerialius vertybinius popierius.

* Portugalija: Portugalijos Respublika pareiškia, kad abipusiškumo pagrindu ji yra pasirengusi stebėti ne bankų finansų įstaigose esančias sąskaitas ir suteikti informaciją apie šias sąskaitas, jei tyrimo priemonės vykdymas būtų leidžiamas panašioje nacionalinėje byloje.

11. PRANEŠIMAS PAGAL LAW.CONFISC.15 STRAIPSNIO 2 DALĮ / LAW.OTHER.134 STRAIPSNIO 2 DALĮ

Europos Sąjunga toliau išvardytų valstybių narių vardu praneša, kad abipusiškumo pagrindu LAW.CONFISC.15 straipsnio 1 dalies b punkte nurodyta dvigubo baudžiamumo sąlyga nebus taikoma, jeigu:

a) nusikalstama veika, dėl kurios pateiktas prašymas, yra viena iš LAW.SURR.79 straipsnio 4 dalyje išvardytų nusikalstamų veikų, kaip apibrėžta prašančiosios valstybės teisėje,

b) už nusikalstamą veiką, dėl kurios pateiktas prašymas, prašančiojoje valstybėje baudžiama laisvės atėmimo bausme arba įkalinimu, kurių ilgiausias terminas – bent treji metai:

Airija, Austrija, Belgija, Graikija, Ispanija, Italija, Latvija, Lenkija, Lietuva, Portugalija, Prancūzija.

12. PRANEŠIMAS PAGAL LAW. CONFISC.23 STRAIPSNIO 3 DALĮ / LAW.OTHER.134 STRAIPSNIO 2 DALĮ

Europos Sąjunga toliau išvardytų valstybių narių vardu praneša apie toliau nurodytas kalbas, kurios be tos valstybės narės oficialiosios (-iųjų) kalbos (-ų) gali būti vartojamos teikiant prašymus pagal šio susitarimo vienuoliktą antraštinę dalį:

Estija: anglų kalba.

Kroatija: skubiais atvejais – anglų kalba, jei Jungtinė Karalystė savo ruožtu taip pat yra pasirengusi priimti prašymus kroatų kalba.

Kipras: anglų kalba.

Liuksemburgas: anglų kalba.

Vengrija: anglų kalba, jei Jungtinė Karalystė savo ruožtu taip pat yra pasirengusi priimti prašymus vengrų kalba.

Nyderlandai (6): anglų kalba.

Austrija: anglų kalba, jei Jungtinė Karalystė savo ruožtu taip pat yra pasirengusi priimti prašymus vokiečių kalba.

Rumunija: anglų ir prancūzų kalbomis.

13. PRANEŠIMAS PAGAL LAW.CONFISC.23 STRAIPSNIO 7 DALĮ / LAW.OTHER.134 STRAIPSNIO 2 DALĮ. VALSTYBĖS NARĖS, KURIOS REIKALAUJA VISŲ PRAŠYMĄ PAGRINDŽIANČIŲ DOKUMENTŲ VERTIMO Į VIENĄ IŠ JOS OFICIALIŲJŲ KALBŲ ARBA Į BET KURIĄ KITĄ OFICIALIĄJĄ SĄJUNGOS KALBĄ

Europos Sąjunga toliau išvardytų valstybių narių vardu praneša, kad valstybė narė reikalauja bet kurio pagrindžiančio dokumento vertimo į vieną iš prašomosios valstybės narės oficialiųjų kalbų arba į bet kurią kitą kalbą, nurodytą pagal LAW.CONFISC.23 straipsnio 3 dalį:

Airija, Austrija*, Bulgarija, Čekijos Respublika, Danija, Graikija, Ispanija, Italija, Kipras (7), Kroatija*, Latvija, Lenkija, Lietuva, Portugalija, Rumunija (8), Slovakija, Vengrija*, Vokietija.

___________

* Kroatija: dokumentai turi būti išversti į kroatų kalbą, tačiau skubiais atvejais dokumentai anglų kalba bus priimami, jei Jungtinė Karalystė savo ruožtu taip pat yra pasirengusi priimti Kroatijos pateiktą prašymą pagrindžiančius dokumentus kroatų kalba.

* Vengrija prašo dokumentus pateikti vengrų arba anglų kalba, jei Jungtinė Karalystė savo ruožtu taip pat yra pasirengusi priimti dokumentus vengrų kalba.

* Austrija prašo dokumentus pateikti vokiečių arba anglų kalba, jei Jungtinė Karalystė savo ruožtu taip pat yra pasirengusi priimti dokumentus vokiečių kalba.

Estija prašo pateikti dokumentus estų arba anglų kalba.

(1) Primenama, kad pagal Prekybos ir bendradarbiavimo susitarimo (PBS) FINPROV.1 straipsnį PBS netaikomas Nyderlandų Karibų daliai (Bonerui, Sint Eustatijui ir Sabai) arba Nyderlandų Karalystės autonominėms šalims (Arubai, Kiurasao, Sint Martenui).

(2) Nedarant poveikio LAW.SURR.82 straipsnio 3 dalyje numatytai galimybei.

(3) Primenama, kad pagal Prekybos ir bendradarbiavimo susitarimo (PBS) FINPROV.1 straipsnį PBS netaikomas Nyderlandų Karibų daliai (Bonerui, Sint Eustatijui ir Sabai) arba Nyderlandų Karalystės autonominėms šalims (Arubai, Kiurasao, Sint Martenui).

(4) Nedarant poveikio LAW.SURR.83 straipsnio 2 dalies trečiame sakinyje numatytai galimybei.

(5) Primenama, kad pagal Prekybos ir bendradarbiavimo susitarimo (PBS) FINPROV.1 straipsnį PBS netaikomas Nyderlandų Karibų daliai (Bonerui, Sint Eustatijui ir Sabai) arba Nyderlandų Karalystės autonominėms šalims (Arubai, Kiurasao, Sint Martenui).

(6) Primenama, kad pagal Prekybos ir bendradarbiavimo susitarimo (PBS) FINPROV.1 straipsnį PBS netaikomas Nyderlandų Karibų daliai (Bonerui, Sint Eustatijui ir Sabai) arba Nyderlandų Karalystės autonominėms šalims (Arubai, Kiurasao, Sint Martenui).

(7) T. y. į graikų ir anglų kalbas.

(8) T. y. į rumunų, anglų arba prancūzų kalbas.